google/wiki40b huggingface dataset:
Michael Hutchence

Životopis

Hutchence sa narodil v Sydney a vyrastal v Hongkongu. Neskôr sa ako tínedžer s rodičmi vrátil, navštevoval školu Davidson High School, kde stretol aj Andrewa Farrissa. Spolu s ním a jeho bratmi Timom a Johnom a Garry Gary Beersom a Kirkom Pengillom založili svoju vlastnú skupinu, neskôr známu pod názvom INXS. V roku 1979 sa rodina Farrissovcov presťahovala do Perthu spolu so zvyškom skupiny. O rok neskôr sa vrátili do Sydney a vydali svoj prvý album INXS. Hutchence sa stal frontmanom skupiny a skupina sa nekôr stala populárnejšia. Spoločne s Farrissom Hutchence napísal väčšinu skladieb skupiny.
V roku 1987 po viacerých úspechoch skupiny si zahral vo filme Dogs in Space režiséra Richarda Lowensteina. V roku 1989 vydal Hutchence spolu s post-punkovým hudobníkom Olliem Olsenom album Max Q. V roku 1990 si zahral v horore Frankenstein Unbound, ktorý režíroval Roger Corman. Vo svojom súkromí sa často stýkal s viacerými slávnymi ženami, akými boli aj Kylie Minogue alebo dánska modelka Helena Christensenová.
V roku 1990 vyšiel album X, ktorý obsahoval viaceré hity ako napr. „Suicide Blonde“, „Disappear“ a „Bitter Tears“. O rok neskôr skupina vydala koncertný album Live Baby Live.
Album Welcome To Wherever You Are, ktorý vyšiel v roku 1992 nemal v hudobných rebríčkoch veľký úspech. Toho roku mal Hutchence konflikt s dánskym taxikárom, dostal úder do hlavy v dôsledku ktorého stratil svoj čuchový zmysel a sčasti aj chuťový zmysel. Upadal do depresií a stával sa ešte viac agresívnejší. Nasledujúci rok počas nahrávania albumu vytiahol nôž na spoluhráča Garryho Beersa a vyhrážal sa mu smrťou.
Po dlhšej dobe skupiny vydala album Elegantly Wasted v apríli 1997. Po svetovom turné ho našli mŕtveho v hoteli Ritz-Carlton v Sydney. Jeho smrť nie je jasná dodnes, na mieste činu sa našiel opasok, ktorý znamenal že sa Hutchence obesil. Súdny lekár uviedol, že dôvodom jeho smrti bola samovražda, nenašiel sa však list na rozlúčku a objavili sa špekulácie že k samovražde došlo počas sexuálneho aktu.
Amharci

Amharci alebo Amhari (staršie Amharovia; po amharsky amhara) sú najpočetnejší národ v Etiópii, kde tvoria jednu štvrtinu obyvateľov (okolo 26% v roku 2007), teda približne 19,8 milióna ľudí. Obývajú hlavne oblasti vysočiny v strede krajiny. Ďalších asi 400 000 žije vo svete, hlavne v USA, Sudáne a Somálsku. Ich jazyk, amharčina, je oficiálnym dorozumievacím prostriedkom na území celej Etiópie.
Certines

Polohopis

Certines má rozlohu 15,92 km². Najvyšší bod je položený 277 m n. m. a najnižší bod 243 m n. m.

Obyvateľstvo

Certines má 1444 obyvateľov (2009).
Graf vývoja obyvateľstva:
Zdroje: INSEE
Monoskop

Monoskop alebo (televízny) skúšobný obrazec je televízny kontrolný obrazec, slúžiaci na nastavenie televíznej kamery, TV monitoru a televízneho prijímača. Pomocou monoskopu sa kontroluje rozlišovacia schopnosť, jas, kontrast, geometrické skreslenie, presnosť synchronizácie atď.
Staré televízory osadené elektrónkami bez elektroniky, ktorá zabezpečuje vyrovnávanie geometrie obrazu, bolo nutné po zapnutí nastaviť a toto nastavenie niekoľkokrát zopakovať počas sledovania programu.
Ako generátor monoskopu sa skôr používala špeciálna elektrónka, ktorá mala monoskop vyleptaný vo svojej maske, cez ktorú sa monoskop snímal elektrónovým lúčom. Neskôr sa obrázok monoskopu snímal normálnou televíznou kamerou. Ešte neskôr bol vyrobený elektronický generátor monoskopu a celý obrazec bol už generovaný elektronicky.
V Česko-Slovensku, presnejšie v Česku, začala televízia pravidelne vysielať v roku 1953. Z tohto obdobia je prvý monoskop s nápisom „ČS. TELEVISE“. Neskôr bol tento nápis nahradený nápisom „ČESKOSLOVENSKO“ a obrazec bol pozmenený. 
Väčšina dnešných televízií na Slovensku už monoskop nevysiela, pretože ponúkajú program nepretržite 24 hodín, výnimkou sú Dvojka (v minulosti STV2), kde sa s ním stále môžeme v nočných hodinách stretnúť, hoci nové televízne prijímače nepotrebujú zložité nastavovanie. Opravovne TV a opravári majú dnes svoj vlastný elektronický generátor monoskopu.

ČB

Čiernobiely monoskop obsahuje škálu od bielej ku čiernej teda napr. 0 % čiernej, 25 % čiernej, 50 % čiernej, 75 % čiernej a 100 % čiernej. Ďalej sú tu geometrické obrazce (kružnice, štvorcová sieť), zbiehajúce sa úsečky pre kontrolu vertikálneho a horizontálneho rozlíšenia. Zvukový sprievod pre monoskop obsahoval tón kmitočtu 1 kHz alebo bežné rozhlasové vysielanie.

Farba

Moderný farebný monoskop navyše obsahuje všetky základné farebné zložky RGB (Red - červená, Green - zelená a Blue - modrá) a doplnkové farby CMY (Cyan - zelenomodrá, Magenta - fialová, Yellow - žltá). Farebný monoskop obsahuje aj farebné prechody a ďalej obsahuje tzv. „pleťovú“ farbu pre správne nastavenie farebnej sýtosti.
Massilly

Poloha

Obec má rozlohu 5,44 km². Najvyšší bod je položený 306 m n. m. a najnižší bod 212 m n. m.

Obyvateľstvo

Počet obyvateľov obce je 373 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouhans

Poloha

Obec má rozlohu 10,21 km². Najvyšší bod je položený 207 m n. m. a najnižší bod 181 m n. m.

Obyvateľstvo

Počet obyvateľov obce je 154 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lukáš (evanjelista)

Svätý Lukáš je považovaný za autora dvoch kníh Nového zákona – Evanjelia podľa Lukáša a Skutkov apoštolov. Je patrónom maliarov, lekárov a liečiteľov. Sviatok svätého Lukáša sa svätí 18. októbra.
Žil v 1. storočí. Pochádzal z Antiochie v Sýrii, pôvodne bol lekárom. Ježiša Krista osobne nepoznal, bol spoločníkom apoštola Pavla. Stretal sa aj s ostatnými učeníkmi a zbieral ich svedectvá. Po poprave Pavla v Ríme sa pravdepodobne zdržiaval v Grécku. Údajne zomrel v Tébach vo veku 84 rokov, nevie sa či mučeníckou alebo prirodzenou smrťou. Je pochovaný v Tébach.
Hollywood (skladba)

Význam textu

Text skladby rozpráva o predávkovaní sa drogami a zlom výlete. Podobnú narkotická tému skupina načala v skladbe „Where Do I Hide“, kde Chad Kroeger opisuje závislosť svojho priateľa na drogách.
Linos (mytológia)

Linos (starogr. Λῖνος – Linos, lat. Linus) je v gréckej mytológii syn boha Apolóna a Psamathy dcéry argejského kráľa Krotópa.
Psamathé dcéra argejského kráľa Krotopaa, zo strachu pred otcom, ktorý ju podozrieval, že sa prespala so smrteľníkom a nie s bohom Apolónom, pohodila svojho narodeného syna Lina v lese, kde ho našli pastieri, ktorí ho potom vychovávali. Skôr však ako Linos dospel, osud sa s ním kruto zahral, pri prechádzke lesom ho zdivení psi jeho starého otca roztrhali. Boh Apollón následne zaslal na mesto Argos mor.
Linos sa podobne ako Hyakinthos či Adónis, ktorým sa krásou vyrovnal, stal symbolom zomrelého mladíka, ktorý zanechal po sebe zmarené nádeje.
Z gréckych mýtoch poznáme dve postavy Lina, ktorí sú synmi boha Apolóna. Druhý Linos je bratom slávneho pevca Orfea, ktorý v neskorších verziách mýtov s hore uvedeným Lynom splýva.
VSŽ Košice v sezóne 1974/1975

Herný systém

Liga sa hrala systémom 12 tímov, kde každý s každým odohral 2 zápasy vonku a 2 zápasy doma.
Svätoviktorská škola

Škola svätoviktorská je stredoveká teologicko-filozofická škola 12. stor. v Paríži, ktorá vychádzala predovšetkým z učenia Augustína z Hippa, no otvárala sa aj voči aristotelizmu, ktorý sa v tom čase širil. Jej predstavitelia sa zameriavali v prvom rade na prehĺbenie duševného života a na mystiku.
Z filozofických problémov venovali pozornosť problémom klasifikácie vied, náuke o Bohu, psychológii vnímania a vôľových aktov.
V škole sa venovala pozornosť aj filozofii prírody, pričom sa dostal k slovu atomistický výklad základnych fyzikálnych procesov.
La Ferté-Loupière

Poloha

Obec má rozlohu 30,48 km². Najvyšší bod je položený 233 m n. m. a najnižší bod 132 m n. m.

Obyvateľstvo

Počet obyvateľov obce je 527 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Noailles (Corrèze)

Poloha

Obec má rozlohu 12,57 km². Najvyšší bod je položený 315 m n. m. a najnižší bod 151 m n. m.

Obyvateľstvo

Počet obyvateľov obce je 841 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Apollinaire (Côte-d’Or)

Poloha

Obec má rozlohu 10,24 km². Najvyšší bod je položený 278 m n. m. a najnižší bod 215 m n. m.

Obyvateľstvo

Počet obyvateľov obce je 6 689 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dornes (obec)

Poloha

Obec má rozlohu 39,49 km². Najvyšší bod je položený 261 m n. m. a najnižší bod 207 m n. m.

Obyvateľstvo

Počet obyvateľov obce je 1 336 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Diémoz

Poloha

Obec má rozlohu 13,72 km². Najvyšší bod je položený 423 m n. m. a najnižší bod 287 m n. m.

Obyvateľstvo

Počet obyvateľov obce je 2 625 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Larzac (Dordogne)

Poloha

Obec má rozlohu 6,78 km². Najvyšší bod je položený 245 m n. m. a najnižší bod 103 m n. m.

Obyvateľstvo

Počet obyvateľov obce je 136 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rilhac-Treignac

Poloha

Obec má rozlohu 9,42 km². Najvyšší bod je položený 500 m n. m. a najnižší bod 355 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ceglédsky okres

Ceglédsky okres (maď. Ceglédi járás) je okres v strednom Maďarsku, v Peštianskej župe. Správnym centrom okresu je rovnomenné mesto Cegléd.
Gouttières (Puy-de-Dôme)

Poloha

Obec má rozlohu 25,63 km². Najvyšší bod je položený 803 m n. m. a najnižší bod 591 m n. m.

Obyvateľstvo

Počet obyvateľov obce je 356 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Selec

Prírodné podmienky

Nachádza sa v závere doliny Seleckého potoka, ktorý je ľavostranným prítokom rieky Váh. V katastrálnom území obce Selec sa nachádzajú i lokality chránených území a objektov. Patria sem Selecké vyvieračky, Selecké kamenné more, Selecký potok, vrcholový sutinový javorový a bukový zmiešaný les v oblasti Považského Inovca - Žlápky a Hradisko.

Geomorfológia

Z geomorfologického hľadiska obec leží v Fatransko-tatranskej oblasti, v severnej časti celku Považský Inovec v podcelku Inovecké predhorie v časti Selecká kotlina.

Geológia

Obec leží v geologicky komplikovanej oblasti výstupu vrchnopaleozoických hornín kálnickej skupiny, ktorá tvorí najspodnejšiu časť obalu tatrika. Na vrchnú časť paleozoickej sekvencie označovanej ako selecké súvrstvie je viazaná uránová mineralizácia. V okolí obce, pri horárni Belice vystupujú v Západných Karpatoch ojedinelé vrchnokriedové súvrstvia zaraďované do belickej jednotky. V okolí obce sa nachádzajú pramene pitnej vody, ktorými sa zásobuje mesto Trenčín.

Ochrana prírody

V katastrálnom území obce sa nachádza prírodná rezervácia Považský Inovec, prírodné pamiatky Selecké kamenné more a Selecký potok.

Dejiny

Počas druhej svetovej vojny, 3. decembra 1944 do obce vpadli nemecké jednotky a zatkli 56 mužov z obce za pomoc partizánom. 50 z nich neskôr odvliekli do koncentračných táborov, 45 z nich zahynulo.

Pamiatky

V obci sa nachádza viacero kultúrnych pamiatok. Najstaršou z nich je katolícky kostol svätého Bartolomeja (r. 1504), socha sv. Jána Nepomuckého (r. 1798), murovaná zvonica z konca 18. storočia. V blízkosti kostola stoja pamätníky obetiam prvej svetovej vojny a Slovenského národného povstania. Nachádza sa tu tiež pomník obetiam odvlečeným do koncentračných táborov.
Saint-Laurent-de-la-Plaine

Poloha

Obec má rozlohu 18,44 km². Najvyšší bod je položený 113 m n. m. a najnižší bod 29 m n. m.

Obyvateľstvo

Počet obyvateľov obce je 1 711 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chorvátčina

Štokavské nárečie

Štokavské nárečie je dominantné v Chorvátsku, Bosne a Hercegovine a Srbsku.

Kajkavské nárečie

Kajkavské nárečie je rozšírené v severnom Chorvátsku. Slovu „čo“ zodpovedá „kaj“. Je charakteristické veľkou podobnosťou so západnými nárečiami slovinčiny, avšak nemá dvojné číslo. Zvuku „jať“ zodpovedá „e“.

Abecedy a výslovnosť

Chorvátčina sa zapisuje latinkou. Zápis v abecede je fonetický. Je založená na práci Kratka osnova horvatsko-slavenskoga pravopisaňa Ljudevita Gaja v roku 1830.
Montiers-sur-Saulx (obec)

Poloha

Obec má rozlohu 44,55 km². Najvyšší bod je položený 398 m n. m. a najnižší bod 256 m n. m.

Obyvateľstvo

Počet obyvateľov obce je 450 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Základná bunka

Základná bunka alebo elementárna bunka je najjednoduchší element, pomocou ktorého možno replikovať štruktúru kryštálu.
Je to rovnobežnosten, ktorý je jednoznačne určený tromi translačnými vektormi a, b, c a uhlami, nimi zovretými. Mnohonásobným opakovaním tejto bunky sa bezo zvyšku vyplní priestor kryštálu.
Saint-Georges-des-Coteaux

Poloha

Obec má rozlohu 19,23 km². Najvyšší bod je položený 81 m n. m. a najnižší bod 13 m n. m.

Obyvateľstvo

Počet obyvateľov obce je 2 531 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pinxton

Pinxton je obec ležiaca na východnej hranici anglického grófstva Derbyshire.
V anglosaských dobách tu bola malá poľnohospodárska komunita, ktorá je zrejme zaznamenaná v Domesday Book ako Esnotrewic. Historici sa domnievajú, že bola známa tiež ako Snodeswic. V dobách Normanov patrila, rovnako ako mnoho ďalších panství, Williamovi Peverilovi, ktorému sa o ňu staral Drogo Fitz Ponce. Bol to zrejme on, kto dedinu premenoval na Ponceston, z čoho neskôr vznikol názov Penekeston a následne Pinxton.
Oblasť bola známa ťažbou uhlia, ktorá tu začala v 18. storočia. Priemyselná revolúcia túto ťažbu ešte podporila. Aj tu vznikli vápenky a porcelánka, ktorej niektoré výrobky sú k videniu v Múzeu a umeleckej galérii mesta Derby. Zárobky zo svojich uhoľných baní v Pinxtonu využil farár D'Ewes Coke k založeniu miestnej školy a charity.
V súčasnosti sa už v Pinxtonu uhlie neťaží.
Peter Svätokrížny

doc. RNDr. Ing. Peter Svätokrížny, CS. (* 22. jún 1917, Cabaj pri Nitre – † 15. november 1986) bol slovenský matematik.
Narodil sa 22. júna 1917 v Cabaji pri Nitre. Zmaturoval s vyznamenaním na štátnom reálnom gymnáziu v Ružomberku v roku 1938. Potom začal štúdium teológie, z ktorého však prešiel na Prírodovedeckú fakultu v Brne a neskôr v Bratislave, ktoré ukončil v roku 1944.
V roku 1952 získal titul RNDr. na PF UK v Bratislave. V roku 1966 dosiahol titul Ing. na VŠE v Bratislave, v r. 1968 sa habilitoval na docenta a v r. 1969 sa stal kandidátom ekonomických vied.
Svoju pedagogickú prax začínal na gymnáziu v Bratislave. Neskôr pôsobil na gymnáziu v Nitre, kde sa stal v r. 1949 riaditeľom. Od r. 1946 do 1953 prednášal externe na Pedagogickej a Prírodovedeckej fakulte UK. V rokoch 1953– 1959 bol odborným asistentom Katedry matematiky na Vysokej škole pedagogickej v Bratislave, v rokoch 1959– 1961 pôsobil na Prírodovedeckej fakulte UK. Od roku 1961 až do odchodu do dôchodku v r. 1982 pôsobil na Katedre matematiky VŠE v Bratislave, v rokoch 1966 až 1973 ako jej vedúci.
Vedecky a odborne sa prezentoval mnohými prácami, najmä z oblasti algebry. Bol autorom desiatok vysokoškolských skrípt, štyroch vysokoškolských učebníc a viacerých článkov vo vedeckých a odborných časopisoch. Na VŠE položil základy odbornej literatúry v predmete matematika, pričinil sa o značný rozsah výučby matematiky a jej aplikácií v ekonomických disciplínach.
Bol členom viacerých vedeckých rád, štátnych a habilitačných komisií. Počas svojho plodného života vychoval stovky učiteľov, inžinierov a ďalších akademicky vzdelaných odborníkov, ktorým odovzdal štafetu vzdelania a múdrosti. Bol človekom so vzácnym vzťahom k ľuďom a ich problémom. Vyznačoval sa veľkou pracovitosťou, absolútnou pamäťou, dobrým srdcom a veselou mysľou. Doc. P. Svätokrížny sa významne zaslúžil pri príprave budúcich ekonómov. Zomrel 15. novembra 1986, pochovaný je v rodnom Cabaji.
Claville

Poloha

Obec má rozlohu 17,66 km². Najvyšší bod je položený 152 m n. m. a najnižší bod 133 m n. m.

Obyvateľstvo

Počet obyvateľov obce je 1 044 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:LT

Kódy ISO 3166-2 pre Litvu identifikujú 10 regiónov. Prvá časť (LT) je medzinárodný kód pre Litvu, druhá časť pozostáva z dvoch písmen identifikujúcich región.

Zoznam kódov

LT-AL Alytaus Apskritis (Alytus)
LT-KL Klaipėdos Apskritis (Klaipėda)
LT-KU Kauno Apskritis (Kaunas)
LT-MR Marijampolės Apskritis (Marijampolė)
LT-PN Panevėžio Apskritis (Panevėžyš)
LT-SA Šiaulių Apskritis (Šiauliai)
LT-TA Tauragės Apskritis (Tauragė)
LT-TE Telšių Apskritis (Telšiai)
LT-UT Utenos Apskritis (Utena)
LT-VL Vilniaus Apskritis (Vilnius)
Patrick Bergman

Biografia

Vyštudoval za zlatníka na turnovskej odbornej škole. Záujem o hudbu sa v ňom prebudil pri štúdiu vo Vancouveri. Od roku 1995 vydáva prvé hudobné kompozície.
Pavel Novák (spevák)

Životopis

Po maturite na gymnáziu v Přerove (1962) študoval na Prírodovedeckej fakulte Univerzity Palackého v Olomouci (biológia, telesná výchova). Absolvoval v roku 1967. Spievať začal v roku 1961 so súborom tradičného jazzu Dixiland Přerov. S týmto súborom nahral v roku 1962 prvú rozhlasovú nahrávku. Krátku dobu spieval aj s orchestrom Alfa. V roku 1964 bol jedným zo spoluzakladateľov skupiny Synkopa. S touto skupinou nahral v roku 1966 veľmi úspešnú pieseň „Vyznání“. V rozhlasovej Houpačce prekonala táto pieseň všetky doterajšie rekordy. Začal pôsobiť nielen ako spevák, ale aj ako hudobný skladateľ a textár. Postupne dostal ponuky k natáčaniu s Ostravským rozhlasovým orchestrom, či s Tanečným orchestrom Československého rozhlasu (TOČR). V roku 1967 založil vlastnú skupinu Vox. S týmto hudobným zoskupením natočil celý rad hitov („Asi“, „Chodím“, „Viktoria“...). S Voxom pôsobil Pavel Novák zhruba 10 rokov a potom založil skupinu Proto. V nej sa obklopil mladými rockovými hudobníkmi a natočil s nimi okrem toho aj úspešnú skladbu „Morava“. Od začiatku deväťdesiatych rokov vystupuje s vlastnou skupinou Family a veľkú časť svojich koncertných aktivít smeruje na koncerty pre deti. Za viac ako 40 rokov pôsobenia na domácej hudobnej scéne vystupoval a natáčal prakticky so všetkými špičkovými domácimi orchestrami. Koncertoval v Nemecku, Francúzsku, USA, Austrálii, Mongolsku, Poľsku, Juhoslávii, Belgicku. Je autorom niekoľkých kníh (Jak jsem zpíval klokanům, Vyznání, I smrt se bojí...).
Zomrel 11. februára 2009 v přerovskej nemocnici na rakovinu.
Pavol Fabián

Životopis

Priekopník inovácií v pediatrii, šíriteľ zdravotníckej osvety v oblasti umelej výživy. Ako prvý na Slovensku rozpracoval problematiku alergie detí na kravské mlieko, zavádzal nové vyšetrovacie metódy, diagnostické a terapeutické postupy, riešil problém detskej úmrtnosti. Autor odborných monografií a článkov v lekárskych časopisoch. Prvý lekár – pediater v Banskej Bystrici (pred 2. svet. vojnou), prednosta Kliniky pre deti a dorast NsP KÚNZ v Banskej Bystrici (1951 – 1974), krajský odborník pre pediatriu. Ocenený Pamätnou medailou J.E. Purkyně na zhromaždení Čs. lekárskej spoločnosti J.E. Purkyně v Banskej Bystrici (1964).
Dona

Prameň

Pramení v Burde na severovýchodnom úpätí Burdova (387,7 m n. m.) v nadmorskej výške približne 212 m n. m.
Slovenský ústav svätého Cyrila a Metoda

Pápežský slovenský ústav sv. Cyrila a Metoda v Ríme je najvýznamnejšia cirkevná, národná a kultúrna ustanovizeň Slovákov v Ríme.
Bol schválený dekrétom kardinála Eugena Tisseranta, suburbikálneho biskupa Porto-Santa Rufina, 8. januára 1961. Začal fungovať v roku 1963. V roku 1998 bol pápežom Jánom Pavlom II. povýšený na pápežskú inštitúciu.
Na jeho pôde pôsobili tieto významné osobnosti: Jozef Tomko, Štefan Náhalka, Dominik Hrušovský, Štefan Vrablec, Gorazd Zvonický, Ernest Macák, Jozef Medový.
Súčasným rektorom ústavu je vdp. Pavol Zvara PhD, SLL.
V priestoroch Ústavu sa nachádza zároveň Pápežské slovenské kolégium sv. Cyrila a Metoda v Ríme, ktoré poskytuje kňazom slovenských diecéz možnosť bývať v Ríme a navštevovať pápežské univerzity a iné cirkevne schválené inštitúty.
La Crau

Poloha

Obec má rozlohu 37,87 km². Najvyšší bod je položený 270 m n. m. a najnižší bod 15 m n. m.

Obyvateľstvo

Počet obyvateľov obce je 16 855 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Seyssel (Ain)

Poloha

Seyssel má rozlohu 2,4 km². Najvyšší bod je položený 332 m n. m. a najnižší bod 250 m n. m.

Obyvateľstvo

Seyssel má 948 obyvateľov (2009).
Graf vývoja obyvateľstva:
Zdroje: INSEE
Kontinentálny pohár v ľadovom hokeji 2008/2009

Ročník 2008/2009 bol dvanástym ročníkom Kontinentálneho pohára v ľadovom hokeji, ktorého organizátorom je Medzinárodná hokejová federácia. Zúčastnilo sa na ňom devätnásť tímov zastupujúcich rovnaký počet krajín a trval od 19. septembra 2008 do 18. januára 2009. Dejiskom finálových bojov bolo francúzske mesto Rouen. Do finále boli priamo nasadené dva tímy, usporiadateľ Dragons de Rouen a slovenský MHC Martin. O zvyšné dve miestenky do finále sa bojovalo v kvalifikácii.

1. kolo

Zápasy prvého kola sa hrali v dňoch 19. až 21. septembra 2008.

2. kolo

Druhé kolo sa hralo v dvoch skupinách od 17. do 19. októbra 2008 v Elektrėnai (Litva) a v Miercurea Ciuc (Rumunsko).

3. kolo

Zápasy tretieho kola sa hrali od 21. do 23. novembra 2008. Dejiskom bojov v dvoch skupinách boli mestá Liepāja (Lotyšsko) a Bolzano (Taliansko).
Ardašír II.

Ardašír II. bol perzský veľkokráľ z rodu Sásánovcov vládnuci v rokoch 379 – 383. Jeho otcom bol podľa časti autorov kráľ Hormizd II., podľa iných Šápúr II.
O Ardašírovej vláde poznáme iba málo podrobností a aj tie sú sčasti rozporuplné. Nevie sa, napríklad, či na tróne zotrval až do svojej smrti alebo či nebol nakoniec zosadený veľmožmi. Dochoval sa však jeho reliéf pri Ták-i Bústane, kde je znázornený spolu s Ahura Mazdou a Mithrou – ide o jedinú pamiatku v Iráne s vyobrazením Mithry. Za Ardašíra II. sporadicky pokračovalo prenasledovanie kresťanov, začaté za vlády Šápúra II.
Assier

Poloha

Obec má rozlohu 16,49 km². Najvyšší bod je položený 420 m n. m. a najnižší bod 294 m n. m.

Obyvateľstvo

Počet obyvateľov obce je 677 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viliam Figuš-Bystrý

Životopis

Študoval na gymnáziu v Banskej Bystrici (1885-1889), na Učiteľskom ústave v Banskej Štiavnici (1889-1893), 1914 absolvoval skúšku na Hudobnej akadémii v Budapešti. Od roku 1893 učiteľ v Pilisi (Maďarsko), 1893-1895 v Ostrej Lúke, 1895 -1902 vo Zvolenskej Slatine, 1903-1906 v Padine (Juhoslávia), od 1907 v Banskej Bystrici, od 1921 prof. hudby na tamojšom Učiteľskom ústave a na Hudobnej škole vo Zvolene. Reprezentant novej vývinovej cesty slov. hudobného umenia. Už počas štúdia v Banskej Štiavnici vystupoval na verejných koncertoch, hral na organe, dirigoval študentský spevácky zbor. Po maturite sa venoval salónnej hudobnej tvorbe, upravoval maďarské ľudové piesne pre spev a klavír, kurucké piesne a balady pre sóla a zbor so sprievodom klavíra. Na svojich učiteľských pôsobiskách zbieral slov. ľudové piesne, ktoré upravoval a vydával (Slovenské ľudové piesne z Veľkej Slatiny, 1000 slovenských ľudových piesní, Púchovské piesne, Zbojnícke piesne). V Banskej Bystrici oživil hudobnú kultúru v meste, oživil činnosť spevokolu Evanjelického spolku, pôsobil ako dirigent, korepetítor, organizátor hudobných podujatí a komponoval. Pre komorné združenie upravoval diela skladateľov európskeho baroka, klasicizmu a romantizmu. V roku 1922-1924 pracoval na opere Detvan, ktorej premiéra sa uskutočnila roku 1928 v SND v Bratislave. Na začiatku 20 stor. rozvinul úsilie o vznik slov. národnej hudby, pričom ľudovú pieseň chápal ako zdroj špecifickosti národnej hudby. Popri komornej a zborovej tvorbe sa skladateľsky najviac realizoval v lyrickej piesni, zhudobnil texty slov. básnikov. Popri invenčnej melodike uplatňoval aj novoromanticky orientovanú harmóniu, medzi jeho najlepšie diela patria cykly umelých piesní, zborové a klavírne skladby. Zakladajúci člen (1919), 1925 predseda Spolku slov. umelcov.